Teɣli-d tsusmi di tejmiɛt, akken d teɣli tugdi acku imeqqranen n taddart ḥṣan akka i d-beddunt tlufa ur nferru. Nitni ladɣa tnadin amek ur d-ttilint ara tlufa ger medden akken ḥṣan daɣen Aɛmer mmi-s n Uwejhan, ɣas akken werǧin i yas-d-ssuksen di taddart, maca yewɛer aṭas mi yeggul a d-yekkes kra a d-yeddu neɣ a d-yeqqurmeḍ ! dɣa ugaden aṭas ad ineɣ Ajendi imir a d-tuɣal tinna n ttar nni zik : ad msengarent twaculin di taddart, ad nfun imdanen, ad hudden yexxamen.